Total Dhamaal Box Office Collection Day 5: अजय, अनिल, माधुरी ने 'टोटल धमाल' से मचाया तहलका, कमा डाले इतने करोड़  
'टोटल धमाल' से मचा तहलका
5 दिन में कमा डाले इतने करोड़
अजय, अनिल, माधुरी की शानदार तिकड़ी
Total Dhamaal Box Office Collection Day 5: बॉलीवुड फिल्म 'टोटल धमाल' (Total Dhamaal) में अनिल कपूर (Anil Kapoor), अजय देवगन (Ajay Devgn) और माधुरी दीक्षित (Madhuri Dixit) की तिकड़ी जमकर छा चुकी है. कॉमेडी से भरपूर फिल्म को बॉक्स ऑफिस से बढ़िया कमाई देखने को मिल रही है. धमाल मचाने के लिए इस बार फिल्म डायेक्टर इंद्र कुमार ने बॉलीवुड के बड़े स्टार्स को चुना. कुछ हद तक उन्हें इसका फायदा मिला है. बॉक्स ऑफिस इंडिया के आंकड़ों के मुताबिक 'टोटल धमाल' (Total Dhamaal) ने पांचवे दिन करीब 8.25 से 8.50 करोड़ रुपए का कलेक्शन कर डाला. फिल्म ने अभी तक करीब 79 करोड़ रुपए का कुल कलेक्शन कर लिया है. देखना होगा कि पहले सप्ताह में फिल्म कितना कलेक्शन कर पाती है. 
 
#TotalDhamaal has an edge over other mass entertainers... Families/kids are patronising it big time... No wonder, mass circuits/single screens + metros + plexes in Tier-2 cities are *collectively* putting up a strong total... Normal ticket rates [not hiked] are a plus.
 
अजय देवगन (Ajay Devgn) की फिल्म 'टोटल धमाल' (Total Dhamaal) उत्तर प्रदेश, गुजरात, बिहार और  सेंट्रल बेल्ट में ज्यादा कमाई कर रही है. इस फिल्म की कमाई को देखकर अंदाजा लगाया जा रहा है कि आने वाले कुछ दिनों में यह फिल्म 100 करोड़ का आंकड़ा आसानी से पार कर लेगी. ट्रेड एनलिस्ट तरण आदर्श ने ट्वीट कर बताया कि शुक्रवार को 16.50 करोड़, शनिवार को 20.40 करोड़, रविवार को 25.50 करोड़ और सोमवार को 9.85 करोड़ रुपए का कलेक्शन किया है. 
 
#TotalDhamaal puts up a winning total on Day 4 [Mon]... Mass pockets/single screens are exceptional... Metros/plexes are healthy... Eyes ₹ 90 cr+ total in Week 1... Fri 16.50 cr, Sat 20.40 cr, Sun 25.50 cr, Mon 9.85 cr. Total: ₹ 72.25 cr. India biz.
 
अनिल कपूर (Anil Kapoor), अजय देवगन (Ajay Devgn) और माधुरी दीक्षित (Madhuri Dixit) की 'टोटल धमाल' (Total Dhamaal) का बजट लगभग 100 करोड़ रुपए का है. फिल्म को अच्छे रिव्यू नहीं मिलने का बावजूद भी यह जोरदार कमाई कर रही है. बता दें कि 'धमाल' सीरीज  (Dhamaal Series) की पहली फिल्म 2007 में रिलीज हुई थी. जिसमें संजय दत्त (Sanjay Dutt),अरशद वारसी (Arshad Warsi), रितेश देशमुख (Riteish Deshmukh), जावेद जाफरी (Javed Jaffrey) और आशीष चौधरी (Ashish Chaudhary) लीड रोल में थे.

'धमाल' को दर्शकों का भरपूर प्यार मिला था. सीरीज की दूसरी फिल्म 'डबल धमाल' 4 साल बाद 2011 में रिलीज हुई थी. बॉक्स ऑफिस पर फिल्म को बहुत बड़ी ओपनिंग नहीं मिली थी. धमाल सीरीज की तीसरी फिल्म 'टोटल धमाल' (Total Dhamaal) में कई नए किरदार जुड़े हैं. जिनमें अजय देवगन, अनिल कपूर और माधुरी दीक्षित शामिल हैं.